मैं ने दक्षिण चीन महासागर से ले कर भूटान, नेपाल, मालदीव और म्यांमार तक के मसलों पर ठोस तरीक़े से अपनी राय रखी और साफ़-साफ़ कहा कि एशिया में चीन के विस्तारवादी क़दमों पर काबू पाने की नैतिक ज़िम्मेदारी अगर भारत नहीं तो कौन निभाएगा? आख़िर हम अपने क्षेत्रीय और वैश्विक सामाजिक कर्तव्यों से विमुख कैसे हो सकते हैं? इसलिए जब तक चीन अपने रवैए को उदार और नरम नहीं बनाता, उसे भारत से भी किसी उदारता और नरमी की उम्मीद नहीं करनी चाहिए।